ຂປລ.ຕາມຂ່າວຈາກ VOVWORLD, ວັນທີ7 ມິຖຸນານີ້,ທ່ານ Anthony Albanese, ນາຍົກ ລັດຖະມົນຕີ ອົດສະຕຣາລີ ໃຫ້ຄຳໝັ້ນ ສັນຍາ ຈະໜູນຊ່ວຍ ອາຊີ ຕາເວັນອອກ ສ່ຽງໃຕ້(ອາຊຽນ) 670 ລ້ານໂດລາ ອົດສະຕຣາລີ (ປະມານ 482 ລ້ານໂດລາ ສະຫະລັດ) ເພື່ອເພີ່ມທະວີ ການຮ່ວມມື ຢ່າງແໜ້ນແຟ້ນ ໃນພາກພື້ນນີ້ ພາຍ ຫລັງ ໄດ້ພົບປະກັບ ທ່ານ Joko Widodo, ປະທານາ ທິບໍດີ ອິນໂດເນເຊຍ ຢູ່ທຳນຽບ Bogor ຢູ່ນອກເມືອງ Jakarta.
ຈາກນັ້ນ ທ່ານ Anthony Albanese ໄດ້ເນັ້ນໜັກວ່າ: ຄວາມສະໜິດ ຕິດພັນ ຢ່າງເລິກເຊິ່ງ ກັບອາຊຽນ ແມ່ນບຸລິມະສິດ ແຖວໜ້າ. ອາຊຽນ ແລະ ບັນດາ ກົດບັນຍັດ ແມ່ນໃຈກາງ ຂອງມູງມອງ ວິໄສທັດ ອັນດີ ຕໍ່ກັບ ອິນ ເດຍ ປາຊີຟິກ-ອາຊີ ປາຊີຟິກ.
ນອກນີ້ ທ່ານ Anthony Albanese ໃຫ້ຮູ້ວ່າ:ອົດສະຕຣາລີ ຈະແຕ່ງຕັ້ງ ຄະນະ ຜູ້ແທນ ຂັ້ນສູງ ອາຊຽນ ແລະ ສ້າງຕັ້ງ ກົມອາຊີ ຕາເວັນອອກ ສ່ຽງໃຕ້ ຂຶ້ນກັບ ກະຊວງ ການຕ່າງ ປະເທດ ແລະ ການຄ້າ ແລະ ຈະກະກຽມ ຍຸດທະສາດ ເສດຖະກິດ ອາຊຽນ 2040 ໂດຍເນັ້ນໃສ່ “ເປັນຂີດໝາຍ ບັນດາ ໂອກາດ ການສົ່ງອອກ ແລະ ການລົງທຶນ ໃນປະຈຸບັນ ກໍ່ຄື ອະນາຄົດ ຕໍ່ກັບ ບັນດາ ຕະຫລາດ ທີ່ສຳຄັນ ຂອງອາຊຽນ./. (ພາກຂ່າວ: ຕ່າງປະເທດ)
ຮຽບຮຽງຂ່າວໂດຍ: ສະໄຫວ ລາດປາກດີ